ועדת הבריאות, כנסת 25, פרוטוקול מספר 1, 2023-02-01 00:00

אוריאל בוסו:   יושב-ראש הכנסת, יושב-ראש הקואליציה, יושב-ראש ועדת הכנסת, חברי הכנסת, חברי הוועדה, חברי הסיעה, מזכיר הכנסת, תמי, מנהלת זמנית של הוועדה, ותודה על האירוח, יושב-ראש סיעת ש"ס, אני חושב שזה רגע מרגש

אוריאל בוסו:  אני רואה בוועדת הבריאות כוועדה חברתית קודם כול

אוריאל בוסו:  אופיר, אני עוקב אחרי הפעילות שלך בכנסת כחבר כנסת

אוריאל בוסו:  אתה פרלמנטר מצטיין, וזה לא משנה אם היית באופוזיציה או בקואליציה

אוריאל בוסו:  אני זוכר את הביקורים שלך בבתי החולים

אוריאל בוסו:  זה מזעזע לראות נתון של מרכז המחקר והמידע של הכנסת שתוחלת החיים בפריפריה לא דומה לתוחלת החיים במרכז הארץ

אוריאל בוסו:  אף אחד לא יכול לאפשר לעצמו נתון כזה

אוריאל בוסו:  אנחנו יודעים מה המשמעות של זה אם אדם המתגורר באזור מסוים מקבל, חס וחלילה, התקף לב והוא צריך לקבל טיפול מהיר, לעומת אדם שמתגורר באזורים אחרים שחווה את אותו אירוע

אוריאל בוסו:  אנחנו יודעים שהמשמעות של טיפולים שונים הוא קיצורי תורים

אוריאל בוסו:   לא צריך להתקשר לאנשים כדי שיעזרו לך לקצר את התור

אוריאל בוסו:  אנשים נמצאים בסכנת חיים והם מקבלים MRI לעוד ארבעה חודשים למרות שהם צריכים לקבל אבחון מיידי במידה ומדובר במחלה קשה, והמתנה ארוכה יכולה חלילה להביא למצב שהוא אל-חזור

אוריאל בוסו:  אלו דברים שאסור לנו לאפשר

אוריאל בוסו:       תנועת ש"ס בראשותו של הרב דרעי, ואנחנו מאוד מאמינים שהוא יחזור להיות שר הבריאות, שמה פרק מאוד מאוד נכבד בהסכם הקואליציוני בנושא הבריאות, אם זה בתוספות כספיות, ונושאים אחרים, וזאת בעיקר כדי לצמצם את הפערים בין הפריפריה למרכז, ובעיקר להשוות את תנאי הבריאות לכל אזרחי מדינת ישראל

אוריאל בוסו:  לא יכול להיות שלמי שמשלם כסף רב עבור ביטוח פרטי, תהיה איכות חיים גבוהה הרבה יותר לעומת זה שמשלם מס בריאות אבל אין לו ביטוח בריאות פרטי

אוריאל בוסו:  זה דבר שצריך להשתנות

אוריאל בוסו:  כמובן שאנחנו יודעים שבמדינת ישראל יש סוגים שונים של בתי חולים: פרטים, ציבוריים, ממשלתיים וכו', וגם שם פערים תקציבים

אוריאל בוסו:  כמו שאמרת, היינו יחד בדיונים התקציבים בוועדת הבריאות וראינו את הפערים

אוריאל בוסו:  הנושאים האלה יהיו ללא ספק על שולחננו, ואנחנו נעשה את זה במקסימום שאפשר

אוריאל בוסו:      אני כמובן מודה ליושב-ראש התנועה ולמועצת החכמים על האמון שהם נתנו בי לכהן כיושב-ראש הוועדה, וזאת בשעה שמשרד הבריאות גם נמצא בידי התנועה

אוריאל בוסו:  ועדת הבריאות תדע לבקר ולפעול לצידו של משרד הבריאות, אבל היא תדאג שהדברים ייעשו באמת בהתאם למה שהתחייבנו

אוריאל בוסו:       אני אקרא שורה אחת מתפילה שמיוחסת לרמב"ם שנחשב מגדולי הרופאים: "תן בליבי לשמוע בקול חכמים אמיתיים בני אומנותי החפצים ללמדני בינה כי שדה החוכמה גדול ורחב

אוריאל בוסו:  חזקני נא ואמץ לבבי נגד השוטים המתחכמים הנותנים בדופי שלא אסור מדרך האמת בלי משוא פנים

אוריאל בוסו: "

אוריאל בוסו:       	בשבוע הבא נקיים את הדיון הראשון בוועדה בנושא חוק הקורונה

אוריאל בוסו:  אנחנו נשמע שם הרבה דעות, כשכל אחד מושך לכיוון אחר

אוריאל בוסו:  אנחנו יודעים מה המשמעויות של הדברים

אוריאל בוסו:  אנחנו נצטרך בסוף להביא את הדברים הטובים

אוריאל בוסו:  הכנסת ככנסת, ואני אוהב את עבודת הכנסת, תעשה את מה שצריך

אוריאל בוסו:       יושב-ראש הכנסת, מעבר לכובעי כסגנך, אני באמת מודה לך על הליווי והתמיכה כיושב-ראש הבית שמחזק את הוועדות ואת עבודת הכנסת החשובה

אוריאל בוסו:  תודה רבה

אוריאל בוסו:       	אדוני היושב-ראש, בבקשה

אמיר אוחנה: תודה לך, יושב-ראש הוועדה הטרי והמוצלח

אמיר אוחנה:  נמצאים פה גם יושב ראש הקואליציה ויושב-ראש ועדת הכנסת, ויושבי-ראש נכבדים וחברי וחברות כנסת, מזכיר הכנסת, צוות הוועדה, וכל האורחים הנכבדים

אמיר אוחנה:  הוועדה הזו היא אחת הוועדות שנותנות מזור, תרופה ועזרה לאזרחי ישראל שנמצאים ברגעים הכי קשים

אמיר אוחנה:  לצערי, ידיכם תהיינה מלאות במובן זה שיש הרבה מה לעשות, יש הרבה עבודה

אמיר אוחנה:  הזכרת את הרמב"ם, שהיה כידוע רופא

אמיר אוחנה:  הרמב"ם ביאר מהי בריאות בעיניו: "בולם רוגזו, ימעיט אוכלו ויגביר תנועתו

אמיר אוחנה: "

אמיר אוחנה:  קודם כול, זה טוב לאמץ את הכלל הזה בחיים

אמיר אוחנה:  אבל אני גם מאחל שהוועדה הזו, ועדת הבריאות, תיישם את הכלל של הרמב"ם

אמיר אוחנה:  באיזה מובן? "בולם רוגזו" – שהדיונים כאן יתקיימו לעניין, אבל בנחת

אמיר אוחנה:  "ימעיט אוכלו" – במובן זה שלא יהיה לכם הרבה זמן להפסקות ארוכות לאוכל וכך תמעיטו באוכל

אמיר אוחנה:  "ויגביר תנועתו" – בעיקר את התנועה של הבעד והנגד שדורשת מאיתנו כל הצבעה

אמיר אוחנה:  אני מאחל לך שתעשו, בעזרת השם, עבודה טובה למען אזרחי ישראל

אמיר אוחנה:       יושב-ראש הוועדה, אני מכיר אותך זמן לא מועט

אמיר אוחנה:  אני חושב שהיכולת שלך להביא בחריצות, ביעילות ובנועם את החלקים השונים של הבית, שיישבו מן הסתם בוועדה הזו, לכדי הסכמות וקידום נושאים, לא מוטלת בספק

אמיר אוחנה:  יש לך הרבה מאוד ניסיון במישור המוניציפלי והמקומי, אבל יש לך גם מספיק ניסיון כאן כדי שאני אוכל להגיד לך: אדוני היושב-ראש, אני בוטח בך

אמיר אוחנה:  בהצלחה גדולה

אוריאל בוסו:   תודה רבה

אוריאל בוסו:  חברת הכנסת לימור סון הר מלך, בבקשה

לימור סון הר-מלך:   אני מתנצלת, אני צריכה לצאת

לימור סון הר-מלך:  אני בטוחה שאין מתאים ממך לעניין הזה

לימור סון הר-מלך:  בהצלחה

אוריאל בוסו:   תודה רבה, לימור

אוריאל בוסו:  נעבוד בשיתוף פעולה

אוריאל בוסו:  אני שמח שאת חברת הוועדה

לימור סון הר-מלך:   תודה

אוריאל בוסו:   חבר הכנסת יעקב אשר, בבקשה

  קודם כול, שיהיה לך באמת בהצלחה וסייעתא דשמיא

 זה נושא חשוב מאוד

 אתה יודע שאני חסיד גדול של חברי כנסת שמגיעים מהתחום המוניציפלי, ואני טוען שחברי כנסת כאלה הם אנשים שמגיעים מהפרקטיקה הביצועית

 אתה לא יכול לעבוד בתחום המוניציפלי כשאתה יודע רק לדבר

 ולכן, אני רואה חשיבות רבה מאוד במיוחד בוועדת בריאות

 כי יש המון המון דברים שאפשר לנהל עליהם דיונים, והיו המון דיונים בוועדות שונות, וגם בבריאות, שבסוף לא נשאר מהם משהו לעולם המעשה ולרווחת הציבור

 עולם המעשה פה, במקרה הזה, זה גם פיקוח נפש, זה גם רווחת ציבור, זה גם אנשים שנמצאים בימים הכי קשים שלהם

 אני חושב שאתה האיש הנכון במקום הנכון, ומאחל לך בהצלחה גדולה

אוריאל בוסו:   תודה רבה

אוריאל בוסו:  חבר הכנסת מישרקי, בבקשה

יונתן מישרקי:  	 אדוני, אני מברך אותך

יונתן מישרקי:  צוות הוועדה, כולם יודעים שאוריאל הוא פדנט

יונתן מישרקי:  אם תיכנסו אליו לחדר אז תראו שאין אף פעם מצב שעט שזז מצד ימין לשמאל

יונתן מישרקי:  אתם צריכים לדעת שגם הוועדה תתנהל כך

יונתן מישרקי:  יש מסלול והמסלול הוא באמת פדנטיות ודיוקים בדברים הכי קטנים

יונתן מישרקי:   בשמי ובשם החברים, אני מאחל לך הצלחה גדולה

יונתן מישרקי:  תעשה ותצליח

אוריאל בוסו:   אשמח לעזרתך בראשות הוועדה

אוריאל בוסו:  זה במסלול

אוריאל בוסו:       חבר הכנסת ינון אזולאי, בבקשה

ינון אזולאי:   הוא התכוון שיוני יהיה ממלא מקום קבוע שלו כשאוריאל יתעייף

ינון אזולאי:  אבל לא נראה לי שאוריאל הולך להתעייף

ינון אזולאי:  נסדר לך גם בחינוך

ינון אזולאי:       אדוני יושב-ראש ועדת הבריאות אוריאל, קודם כול, ברכות

ינון אזולאי:  זה תפקיד שראוי לך

ינון אזולאי:  מי שמכיר אותך יודע שהלב שלך רגיש

ינון אזולאי:  אתה נוסע ומבקר חולים ופצועים בבתי חולים, גם מבלי להכיר אותם

ישראל אייכלר:   ראינו איך הוא ישב במוצאי שבת עם אביו של אשר נתן כאילו הוא היה אח שלו

ינון אזולאי:   כן, כן

ינון אזולאי:  אבל הוא מבקר לא רק אנשים פצועים ונפגעים, הוא הולך לבקר גם אנשים חולים עליהם הוא שמע, וזה לא בגלל שביקשו או לא ביקשו

ינון אזולאי:  במקומות האלה אתם תמצאו את אוריאל

ינון אזולאי:  אדוני, הלב שלך נמצא במקום הנכון

ינון אזולאי:  הזכרת שלקחנו את תפקידים כמו: בריאות ורווחה, שהם הכי פחות מתגמלים

ינון אזולאי:  זה לא פשוט, זה עול גדול

ינון אזולאי:  עם זאת, בטוחני שגם תצליח, בעזרת השם

ינון אזולאי:  הצלחתך היא הצלחה של כולנו

ינון אזולאי:  יהי רצון שלא תצא תקלה תחת ידך ושתקדש שם שמיים, כמו שאתה עושה בדרך כלל     

אוריאל בוסו:   תודה

אוריאל בוסו:       חבר הכנסת ברוכי, בבקשה

אליהו ברוכי:   נתחיל מגילוי נאות

אליהו ברוכי:  אמרת פעם שאנחנו שכנים

אליהו ברוכי:  הייתי חבר בוועדת התכנון והבנייה בעיריית פתח תקוה עם אריאל

אליהו ברוכי:  הוא היה שם כמעט עשר שנים

אליהו ברוכי:  יש לו כישורים לנהל ועדה מבלי להתייחס לעניין של קואליציה ואופוזיציה

אליהו ברוכי:  אני לא חושב שפעם הגענו להצבעות מי בעד ומי נגד

אוריאל בוסו:   תמיד היה פה אחד

אליהו ברוכי:   תמיד היה פה אחד

אליהו ברוכי:  ידענו להתקוטט בחוץ אבל בפנים שיתפנו פעולה

אליהו ברוכי:  אני חושב שוועדת הבריאות התברכה ביושב-ראש ראוי

אליהו ברוכי:  נאחל לך הרבה הצלחה וסייעתא דשמיא

אוריאל בוסו:   תודה רבה

אוריאל בוסו:  ישר כוח

אוריאל בוסו:      חבר הכנסת בצלאל, בבקשה

אברהם בצלאל:   אוריאל ידידי, כפי שהזכירו, נושא הבריאות הוא נר לרגליך

אברהם בצלאל:  לא מזמן ראיתי תמונה שהלכת להצלי חיים

אברהם בצלאל:  אני חושב שאתה מציל חיים לא רק בפן הבריאותי, אלא אתה מציל פה את הכנסת כסגן יושב-ראש כנסת

אברהם בצלאל:  ניסים, אני רואה שנלחצת

אברהם בצלאל:  הוא נמצא ויושב שעות על גבי שעות

אברהם בצלאל:  הוא מציל פה את הכנסת

ניסים ואטורי:   לא, אני חושב שכולנו פה דתיים

ניסים ואטורי:  תגידו, אין איזה חילוני לרפואה?     

ינון אזולאי:   למה צריך? מה קרה? כולנו אותו הדבר

ינון אזולאי:  הכול טוב, ברוך השם

ינון אזולאי:  כולם נמצאים, כולם ברוכים, ובלי כל קשר

אוריאל בוסו:   הוועדה הזו היא של כולם: של יהודים ושל אינם יהודים

אוריאל בוסו:  בתור יושב-ראש הוועדה לצמצום פערים, אתה יכול לאתגר גם את נושא הבריאות

אברהם בצלאל:   תהיה לנו ועדת משנה ביחד

אוריאל בוסו:   זו המטרה של הוועדה הזו, כפי שאמרתי

אברהם בצלאל:   אתה חדור מטרה, אתה עושה את הדברים בנועם וברצינות

אברהם בצלאל:  רואים אותך כמעט בכל מקום שבו יש צורך בעזרה

אברהם בצלאל:  אין ספק שמדינת ישראל עשתה הרבה בתחום  הבריאות, אבל היא עדין צריכה לעשות עוד ועוד למען בריאות האזרחים

אברהם בצלאל:  אין לי ספק שאתה האיש הנכון במקום הנכון ובזמן הנכון

אברהם בצלאל:  אני מאחל לך את כל הטוב

אברהם בצלאל:  תמשיך בעשייה שלך, בעזרת השם, כפי שעשית עד עכשיו

אוריאל בוסו:   תודה רבה

ינון אזולאי:   ראוי לציין שיש לך ניסיון כמתנדב באיחוד הצלה

אוריאל בוסו:   מתנדב באיחוד הצלה, במד"א ובזק"א

ינון אזולאי:   הלכת להתנדב אצל כולם

ינון אזולאי:  אתה תהיה עם כולם

אוריאל בוסו:   חבר הוועדה, הרב רוט, בבקשה

משה שמעון רוט:   תודה רבה

משה שמעון רוט:  קודם כול, אני רוצה להצטרף לברכות של כולם, וזה כבוד עבורי להצטרף אליהם

משה שמעון רוט:  חז"ל אומרים שאסור לגור בעיר שאין בו רופא

משה שמעון רוט:  עולם החסד ייבנה בחסד

משה שמעון רוט:  הקדוש ברוך הוא בנה את כל העולם בחסד

משה שמעון רוט:  אני רואה אותך יושב בראש ועדת הבריאות, וזה החסד הכי גדול שאפשר לעשות

משה שמעון רוט:  הלוואי ורמת הבריאות במדינת ישראל תהיה כמו דברים רבים שבאמת מתאימים למדינת ישראל, ושרמת הבריאות תהיה מהגבוהות בעולם

משה שמעון רוט:  אני בטוח שאתה תשתתף בזה ותעשה את זה כי אתה בא מתנועה, וגם מי שעמד מהרגע הראשון בראש התנועה, של אנשים צדיקים גדולים,

משה שמעון רוט:  הציבור היה בראש מעייני התנועה והאנשים שלכם

משה שמעון רוט:  אתה גם בנם של קדושים, ואולי אני מגלה זאת פה

משה שמעון רוט:  כל הדברים האלה, יחד עם המידות שלך, בוודאי יעזרו לך להעלות את רמת הבריאות בישראל

משה שמעון רוט:  אני שמח להיות חבר בוועדה שאתה בראשה

משה שמעון רוט:  תודה רבה

אוריאל בוסו:   תודה רבה

אוריאל בוסו:  לא בכדי יהדות התורה בחרו בך להיות חבר בוועדת הבריאות

אוריאל בוסו:  יש לך ניסיון ואתה מכיר את מערכת הבריאות, ובפרט את בתי החולים

אוריאל בוסו:  אין ספק שניעזר בך

אוריאל בוסו:  תודה רבה

אוריאל בוסו:       יושב-ראש ועדת החינוך, בבקשה

יוסף טייב:    הרב אוריאל, קודם כול, אני באמת רוצה לאחל לך בהצלחה

יוסף טייב:  אזרחי מדינת ישראל זכו בוודאי ביושב-ראש ועדת בריאות עם לב גדול

יוסף טייב:  כמו שאמר יוני, הוא מקצוען, פדנט, לא רק ברמת המאקרו אלא גם ברמת המיקרו

יוסף טייב:  אתה יורד לפרטי פרטי

יוסף טייב:  אין אדם ראוי ממך לנהל את ועדת הבריאות של הכנסת

יוסף טייב:  מצאו אדם אכפתי

יוסף טייב:  אין אצלנו אופוזיציה וקואליציה, הכול ענייני

יוסף טייב:  הוא הולך עם האמת

יוסף טייב:  אין לי ספק שתצליח להעביר חוקים

יוסף טייב:  הוא יידע להסתדר יופי יופי עם הצלה ומד"א

יוסף טייב:  הוא יידע לעבור בין הטיפות כמו שצריך

יוסף טייב:  אני מאחל לך באמת בהצלחה גדולה

יוסף טייב:  זה כבוד גם לתנועה, גם לכנסת, גם לאזרחי ישראל, שאתה עומד בראש הוועדה הזו

יוסף טייב:  תודה רבה

אוריאל בוסו:   תודה רבה

אוריאל בוסו:  יושב-ראש ועדת העבודה והרווחה, בבקשה

אוריאל בוסו:  אתה כמעט שותפי

ישראל אייכלר:   כן

ישראל אייכלר:  אוריאל, כשקיבלתי את ועדת העבודה ואמרו לי שלוקחים ממני את ועדת הבריאות, עוד לא ידעו למי

ישראל אייכלר:  הם חשבו בכלל על מפלגות אחרות בכלל

ישראל אייכלר:  אני ממש שמחתי באומרים לי שאוריאל בוסו ייקח את הבריאות

ישראל אייכלר:  קודם כול, יש הרבה אנשים שבאו לבקש ברכות וזכו לרפואה אצל הסבים

ישראל אייכלר:  הרי הוא בנם של קדושים ממשפחת אבוחצירא

ישראל אייכלר:  רק אל תתחיל לחלק ברכות

ישראל אייכלר:  העבודה שלך היא לדאוג למערכת הבריאות

ישראל אייכלר:  למעשה, אתה מבקר מערכת הבריאות

ישראל אייכלר:  הכנסת, הפרלמנט, צריכים לייצג את האזרח מול המערכת

ישראל אייכלר:  לא להיות חלק מהמערכת

ישראל אייכלר:  אומנם לכבד את המערכת ולחזק את הרופאים ואת מערכות הרפואה ואת הכול, אבל בסופו של דבר לזכור שאתה שליח ציבור

ישראל אייכלר:       מאוד התרגשתי כשראיתי אותך במוצאי שבת בביקור אצל האבא ששכל את בנו בליל שבת

ישראל אייכלר:  הייתי בטוח שאתה אח או משפחה

ישראל אייכלר:  אוריאל נתן לו ממחטות לנגב את הדמעות

ישראל אייכלר:  זה פשוט לא יאומן, זה מסמל אותך

ישראל אייכלר:   אני ממש מאחל לך שיוכלו לראות את אישיותך בדברים שמחים יותר: בלידות, במחלקות ליולדות ובכל מיני מקומות כאלה

ישראל אייכלר:  מערכת הבריאות זכתה ביושב ראש כמוך

ישראל אייכלר:  אם תרצה ואם לא תרצה, אתה תהיה ממילא כתובת להרבה אנשים שיפנו אליך בעניין מערכת הבריאות

ישראל אייכלר:  בעזרת השם תעשה ותצליח ותביא בריאות

ישראל אייכלר:  זה אך טבעי שחבר הכנסת הרב משה שמעון רוט יהיה בוועדת הבריאות

ישראל אייכלר:  הוא יהיה לך גם לעזר

ישראל אייכלר:  יחד תוכלו לרומם את מערכת הבריאות לטובת כל אזרחי מדינת ישראל

ישראל אייכלר:  תודה ובהצלחה

אוריאל בוסו:   תודה

אוריאל בוסו:  חבר הוועדה חבר הכנסת ניסים ואטורי, בבקשה

ניסים ואטורי:    קודם כול, אני רוצה לברך אותך, אחי ורעי, וגם על תפקיד סגן יושב-ראש הכנסת

ניסים ואטורי:  ראיתי איך אתה עובד, וכך למדתי

ניסים ואטורי:  אני חושב שאתה ראוי מאוד

ניסים ואטורי:  אתה אדם גם רגיש, כמו שציין חברנו הרגע

ניסים ואטורי:  לדעתי, יש לנו הרבה עבודה

ניסים ואטורי:  אנחנו צריכים לעזור ולתקן במקומות שצריך לתקן, וגם לחזק את המקומות שהם כבר חזקים

ניסים ואטורי:  אני סמוך ובטוח שתדע לנהל את הוועדה כמו שצריך

ניסים ואטורי:  כחבר ועדה באתי לעזור פה כי אני חושב שזה מאוד חשוב

ניסים ואטורי:  יש המון עבודה בכנסת, אבל היה לי חשוב להיכנס דווקא לוועדה הזו

ניסים ואטורי:  בעזרת השם, יהיה לנו שיתוף פעולה פורה

אוריאל בוסו:   תודה

אוריאל בוסו:  הזכרתי כאן את הצוות הזמני, אבל לא הזכרתי את עו"ד נועה בן שבת

אוריאל בוסו:  האמת, אני איתה כבר כמעט חודש

אוריאל בוסו:  היא לא זמנית

אוריאל בוסו:  אני רוצה לציין את האכפתיות שלה

אוריאל בוסו:  אני מוכרח לומר שכשבנינו את החוק והתקשרתי אליה בשעה שבע בערב, היא אמרה לי: אני אלך הביתה, אני אחזור, ואז אני אשב על החוק

אוריאל בוסו:  בשעה אחת-עשרה בלילה היא נתנה לי עדכונים

אוריאל בוסו:  היא יסודית, וזה לרוחי, כי אני אוהב בסוף לדעת את הפרטים, כפי שאמרו

אוריאל בוסו:  אני מודה לך על נועם ההליכות

אוריאל בוסו:  אני מודה גם  לצוות המשפטי שמלווה אותנו ולכל הצוות שנמצא איתך

אוריאל בוסו:  תודה רבה לכולם

נועה בן שבת:   גם אנחנו מאחלים הצלחה רבה

אוריאל בוסו:   תודה רבה

אוריאל בוסו:  ניסים, חבר הוועדה, ביום שני אנחנו, בעזרת השם, כבר נכנסים לעבודה

אוריאל בוסו:       חברים, נאלצתי פה לספוג הספדים שאנחנו לא רגילים אליהם

אוריאל בוסו:  אבל אין מה לעשות, זה פתיחת הוועדה

אוריאל בוסו:  מכאן והלאה לעבודה

משה שמעון רוט:   כל עוד אפשר לקום וללכת אחרי הספד, זה בסדר

אוריאל בוסו:   תודה רבה, הישיבה נעולה